**OPĆINA SVETI IVAN ŽABNO**

**Trg Karla Lukaša 14**

**48214 SVETI IVAN ŽABNO**

**OIB: 85606488440**

**RKP: 28284**

**IBAN: HR6424020061843900006**

**Bilješke uz godišnje financijske izvještaje za 2018. godinu**

**SVETI IVAN ŽABNO, veljača 2018. godine**

REPUBLIKA HRVATSKA

KOPRIVNIČKO-KRIŽEVAČKA ŽUPANIJA

OPĆINA SVETI IVAN ŽABNO

Sveti Ivan Žabno, Trg Karla Lukaša 11

Matični broj: 2574608

OIB: 85606488440

Šifra djelatnosti: 8411

RKP: 28284

Razina: 22

Razdoblje: 2018-12

Bilješke uz Izvještaj o prihodima i rashodima, primicima i izdacima

(OBRAZAC PR-RAS)

1. **Bilješka uz AOP 004 Porez i prirez na dohodak od nesamostalnog rada**

Prihod od poreza i prireza na dohodak od nesamostalnog rada ostvaren je s 8.693.631 kn što je u odnosu na prethodnu izvještajnu godinu za 5.744.576 kn više zbog sredstava fiskalnog izravnanja za II. skupinu potpomognutih područja.

1. **Bilješke uz AOP 022 Povremeni porezi na imovinu**

Prihod od povremenog poreza na imovinu u odnosu na prethodnu godinu povećao se za 240.721 kn, što se očituje u povećanju poreza na promet nekretnina.

1. **Bilješke uz AOP 055 Tekuće pomoći iz drugih proračuna**

Tekuće pomoći iz drugih proračuna smanjene su za 6%, a odnose se na pomoći županije za drvarinu, pomoći Ministarstva regionalnog razvoja i Ministarstva obrazovanja za predškolu.

1. **Bilješke uz AOP 056 Kapitalne pomoći proračunu iz drugih proračuna**

Prethodne godine nismo ostvarili kapitalne pomoći, dok je 2018. godine izvršenje 1.117.000 kuna, a odnosi se na kapitalne pomoći Ministarstva graditeljstva i prostornog uređenja za nabavu opreme i Izmjene prostornog plana, te kapitalne pomoći Koprivničko-križevačke županije za vodoopskrbu i asfaltiranje cesta, te rekonstrukciju javne rasvjete.

1. **Bilješke uz AOP 058 Tekuće pomoći od izvanproračunskih korisnika**

Tekuće pomoći odnose se na pomoći od Hrvatskog zavoda za zapošljavanje za javne radove i Fonda za zaštitu okoliša i energetsku učinkovitost za sanaciju odlagališta otpada.

1. **Bilješke uz AOP 084 Naknada za koncesije**

Naknada za koncesiju za gospodarsko korištenje općeg ili drugog dobra, odnosno koncesija za površinu istražnog prostora Drava 2 ostvarena je u istom iznosu kao i prošle godine. INA d.d. doznačava navedena sredstva.

1. **Bilješke uz AOP 114 Doprinosi za šume**

Doprinosi za šume povećani su odnosu na prethodnu godinu za 22.693 kuna.

1. **Bilješka uz AOP 116 Ostali nespomenuti prihodi**

Ostali nespomenuti prihodi ostvareni su s 41.750 kn što je u odnosu na prethodnu godinu više za 10.572 kune

1. **Bilješke uz AOP 126 Prihodi od pruženih usluga**

Prihodi od pruženih usluga ostvareni su 2018. godine sa 22.565 kuna, a odnose se na 10% naknade koje Hrvatske vode uplaćuju Općini za pružanje usluge, slanja rješenja, ovrha, praćenje naplate naknade za uređenje voda.

1. **Bilješke uz AOP 128 Tekuće donacije**

Donacije od pravnih i fizičkih osoba uplaćene su u iznosu od 1.804 kn.

1. **Bilješke uz AOP 171 Sitni inventar i auto gume**

Rashodi za sitni inventar i auto gume ostvareni su u iznosu 45.209 kn što je za 42.218 kn manje u odnosu na prethodnu godinu.

1. **Bilješke uz AOP 176 Usluge tekućeg i investicijskog održavanja**

Rashodi za usluge tekućeg i investicijskog održavanja ostvareni su u iznosu 2.379.548 kn što je u odnosu na prethodnu godinu za 130% više.

1. **Bilješke uz AOP 183 Ostale usluge**

Rashodi za ove usluge povećani su za 65.826 kuna, a odnose se na uređenje prostora za svetoivanjske dane , te povrat 1% naknade Ministarstvu financija.

1. **Bilješke uz AOP 186 Naknade za rad predstavničkih i izvršnih tijela i slično**

Naknade za rad predstavničkih i izvršnih tijela smanjene su u odnosu na prethodno izvještajno razdoblje za 331538 kuna jer nije bilo održavanih izbora u 2018. godini nego su samo isplaćivane naknade za rad Vijećnicima.

1. **Bilješke uz AOP 260 Tekuće donacije u naravi**

Tekuće donacije u naravi odnose se na vatrogasnu opremu doniranu vatrogasnim društvima koja u 2018. godini donirana u iznosu 79.460 kuna.

1. **Bilješke uz AOP 263 Kapitalne donacije neprofitnim organizacijama**

Kapitalne donacije neprofitnim organizacijama doznačene su u iznosu 91.634 kuna za zvono na kapelici u Osuđevu i obnovu župnog dvora u Cirkveni.

1. **Bilješke uz AOP 267 Naknade šteta pravnim i fizičkim osobama**

Naknada šteta pravnim i fizičkim osobama ostvarena je u iznosu 535.704 kn u 2018. godini, izvršena je isplata za elementarnu nepogodu od 2017. jer je novac doznačen 28.12.2017., te se nije stigao napraviti obračun u 2017. godini.

1. **Bilješke uz AOP 273 kapitalne pomoći kreditnim i ostalim financijskim institucijama te trgovačkim društvima u javnom sektoru**

Kapitalna pomoć trgovačkom društvu iskazana je u iznosu 1360.955 kn, a odnosi se na sredstva za izgradnju vodovoda, sredstva refundirana Komunalnom poduzeću Križevci.

1. **Bilješke uz AOP-358 Ceste, željeznice i ostali prometni objekti**

Navedeni iznos od 1.911.409 kuna odnosi se na modernizaciju odnosno asfaltiranje cesta na području Općine Sveti Ivan Žabno.

1. **Bilješka uz AOP 367 Uređaji, strojevi i oprema**

Rashodi ulaganja u uređaje, strojeve i opremu odnosi se na kupnju traktora, prikolice, malčera, kombinirke JCB i ralice za snijeg. U prethodnom izvještajnom razdoblju 1-12 2017. nije bilo ostvarenja.

1. **Bilješka uz AOP 394 Dodatna ulaganja na građevinskim objektima**

Dodatna ulaganja na građevinskim objektima izvršena su sa 498.257 kuna, a odnose se na dodatna ulaganja na rekonstrukciji društvenih domova u Markovcu Križevačkom i Kenđelovcu.

**Bilješke uz Izvještaj o rashodima prema funkcijskoj klasifikaciji**

**( OBRAZAC RAS-funkcijski)**

1. **AOP 003 – Izvršna i zakonodavna tijela**

Rashodi za izvršna i zakonodavna tijela iskazna su u iznosu 1.902.579kn i odnose s na rashode za plaće i redovan rad dužnosnika, službenika i namještenika Jedinstvenog upravnog odjela, doprinose, poreze i prirez, naknade za prijevoz, seminare, rashodi za obavljanje poslova iz nadležnosti Jedinstvenog upravnog odjela; uredski materijal , literatura, sitni inventar, usluge telefona, poštarinu, plin, tisak, intelektualne usluge, računalne usluge, oprema za grijanje, ventilaciju i hlađenje, računalne usluge, geodetsko –katastarske usluge, naknade za rad predstavničkih i izvršnih tijela, naknade vijećnicima i troškovi održavanja izbora.

1. **AOP 012 – Ostale opće usluge**

Rashodi se odnose na usluge investicijskog održavanja građevinskih objekata u iznosu 626.416 kn , ostale usluge tekućeg i investicijskog održavanja u iznosu 224.479 kn, iznošenje i odvoz smeća 8.255, ostala nematerijalna imovina 30.250 kuna.

1. **AOP 020 – Civilna obrana**

Rashodi se odnose na tekuće donacije Vatrogasnoj zajednici u iznosu 180.000 kn, 4.000 kn izdvojeno je za Hrvatska gorska služba spašavanja, a 6.000 kn za Civilnu zaštitu doznačeno Gradskom društvu Crvenog križa Križevci, Ostale intelektualne usluge 7500 kuna.

1. **AOP 032 – Usluge protupožarne zaštite**

Rashodi se odnose na nabavu opreme za vatrogasna društva u iznosu 79.460 kn

1. **AOP 036 – Poljoprivreda**

Rashodi za poljoprivredu iskazani su u iznosu od 542.204 kn i odnose se na isplatu elementarne nepogode požara u iznosu 535.704 kn, Tekuće pomoći LAG – lokalna akcijska grupa – 6000 kuna, sudske pristojbe 500 kuna.

1. **AOP 044 – Električna energija**

Rashodi za električnu energiju iskazani su u iznosu 75.088 kn.

1. **AOP 051 – Cestovni promet**

Rashodi klasificirani u cestovni promet odnose se na usluge tekućeg i investicijskog održavanja cesta, putova odnosno modernizaciju i održavanje, rekonstrukciju u iznosu 1.911.409 kn i 5625 kuna odnosi se na izradu geodetskih elaborata za ceste, a 721.950, a odnosi se na popravak poljskih putova i kanalske mreže i bankina uz ceste.

1. **AOP 072 – Gospodarenje otpadom**

Obuhvaća Usluge agencija za sanaciju odlagališta u iznosu 90.000 kuna i glavne projekte za odlagalište Trema-Gmanje u iznosu 98.688 kuna.

1. **AOP 073 – Gospodarenje otpadnim vodama**

Gospodarenje otpadnim vodama uključuje izgradnju kanalizacije u Voćarskoj ulici u iznosu 57.477 kn.

1. **AOP 079 – Razvoj stanovanja**

Razvoj stanovanja uključuje usluge tekućeg i investicijskog održavanja građevinskih objekata-autobusne stanice u iznosu 20.236, Usluge agencija,servisa za postupke javne nabave i korekcije troškovnika za vrtić u iznosu 16.625 kuna, te ostalu nematerijalnu imovinu odnosno III. Izmjene i dopune prostornog plana u iznosu 70.000 kuna

1. **AOP 080 – Razvoj zajednice**

**U** razvoj zajednice ulaze veterinarske usluge u iznosu 6.750 kuna i ostale pristojbe i naknade (legalizacija domova u iznosu ) 187.481 kn, oprema u iznosu 702.560, dodatna ulaganja na građevinskim objektima (društveni domovi) 498.257 kuna i dodatna ulaganja – mosna vaga u iznosu 14.446.

 **12.** **AOP 081- Opskrba vodom**

Uključuje prijenos sredstava Vodnim uslugama d.o.o. za vodoopskrbnu mrežu u iznosu 1.303.478 kn.

1. **AOP 082 – Ulična rasvjeta**

Rashodi za uličnu rasvjetu ostvareni su u iznosu 152.496 kn i obuhvaćaju održavanje javne rasvjete i rekonstrukciju u iznosu 434.689 kn.

1. **AOP 084 – Rashodi vezani za stanovanje i kom. pogodnosti koji nisu nigdje drugdje svrstani**

Rashodi vezani za stanovanje i komunalne pogodnosti iskazani su u ukupnom iznosu 285.377 kn, sadrže usluge tekućeg i investicijskog održavanja.

1. **AOP 102 – Poslovi i usluge zdravstva koji nisu drugdje svrstani**

Poslovi i usluge zdravstva koji nisu drugdje svrstani ostvareni su u iznosu 73.948 kn, a odnose se na usluge deratizacije i dezinsekcije, te sufinanciranje dežurstva ljekarne u Križevcima

1. **AOP 082 – Službe kulture**

Rashodi za službe kulture realizirani su u iznosu 74.700 kn, a odnose se na financiranje udruga u kulturi

1. **AOP 106** – **Službe emitiranja i izdavanja**

Rashodi za službe emitiranja i izdavanja realizirani su u iznosu 8.000,00 kn, odnosili su se za unapređenje radijske djelatnosti i doznačeni su Radio Križevcima

1. **AOP 109 – Rashodi za rekreaciju, kulturu, i religiju koji nisu drugdje svrstani**

Rashodi za rekreaciju, kulturu i religiju koji nisu drugdje svrstani realizirani su u iznosu 399.634 kn, a odnose se na iskazane rashode za dane donacije vjerskim zajednicama u iznosu 63.000 kn, tekuće donacije udrugama i sportskim društvima u iznosu 204.000 kn, te kapitalne donacije za obnovu sakralnih objekata – župni dvor u Cirkveni i uređenje kapelica na Lanišču i Tremi osuđevo u iznosu 91.634 kn, uređenje prostora za Ivanje 25.000 kn, Gradsku knjižnicu Franjo Marković 16.000 kn

1. **AOP 112**- **Predškolsko obrazovanje**

Rashodi razvrstani u skupinu predškolskog obrazovanja odnose se na ostvarene rashode za plaće i putne troškove odgajatelja u maloj školi u iznosu 114.002kn, sufinanciranje smještaja u vrtiću u iznosu 210.465 kn, pomoći Ministarstva znanosti i obrazovanja 6.160, dječja igrališta 66.400

1. **AOP 113 – Osnovno obrazovanje**

Rashodi za osnovno obrazovanje ostvareni su u iznosu 90.775, a odnose se na ostvarene rashode naknade logopedu i ostale tekuće donacije O.Š. „Grigor Vitez“ Sveti Ivan Žabno u iznosu 70.179 kn, ostale tekuće donacije u naravi – likovne mape za osnovnoškolce – 20.596 kn.

1. **AOP 116 - Više srednjoškolsko obrazovanje**

Više srednjoškolsko obrazovanje uključuje rashode potrebne za provođenje programa sufinanciranja cijene prijevoza studentima u iznosu 2.784 kn i stipendije studentima u iznosu 73.000 kn

1. **AOP 131 – Obitelj i djeca**

Rashodi na navedenom AOP-u iskazani su u iznosu 54.000 kn, a odnose se na naknade za novorođenčad

1. **AOP 134 – Socijalna pomoć stanovništvu koje nije obuhvaćeno redovnim socijalnim programima**

Ostvareni rashodi po ovom AOP-u odnose e na tekuće donacije – zaštita socijalno osjetljivih kategorija društva – Udruzi umirovljenika i Graničarskoj uzdanici u iznosu 10.000 kn, te donacije Crvenom križu Križevci u iznosu 23.000 kn.

1. **AOP 109 – Aktivnosti socijalne zaštite koje nisu drugdje svrstane**

Rashodi za aktivnosti socijalne zaštite koje nisu drugdje svrstane realizirani su u iznosu 89.977 kn, a odnose se na troškove geronto domaćice ( pomoć starijima i nemoćnima) u iznosu 3.924 kn (putni troškovi), pomoć obiteljima i kućanstvima u iznosu 80.542 kn ( drvarina i prehrana učenika slabijeg imovnog stanja, geronto domaćica), troškovi stanovanja -5.511 kn

**Bilješke uz Izvještaj o obvezama**

1. **AOP 036 – Stanje dospjelih obveza na kraju izvještajnog razdoblja**

Stanje dospjelih obveza na kraju izvještajnog razdoblja iznosi 26.250 kn

1. **AOP 080 – Obveze za nabavu nefinancijske imovine**

Dospjele obveze na kraju izvještajnog razdoblja za nabavu nefinancijske imovine iznose 26.250 kn.

1. **AOP 097 – Stanje nedospjelih obveza na kraju izvještajnog razdoblja**

Stanje nedospjelih obveza na kraju izvještajnog razdoblja iznosi 395.522 kn, a čine ga:

-obveze za neto plaće 43.718 kn;

-porez i prirez na dohodak iz plaća 1.010 kn;

-doprinosi za mirovinsko osiguranje 11.181 kn;

-doprinosi za zdravstveno osiguranje 7.453 kn;

-doprinosi za zapošljavanje 845kn;

-doprinos za zaštitu zdravlja na radu 248 kn

-uredski materijal i ostali materijalni rashodi 197 kn

-energija 35.078 kn

-usluge telefona, pošte i prijevoza 3.348 kn

-usluge tekućeg i investicijskog održavanja 49.456 kn

-komunalne usluge 680 kn

-zdravstvene i veterinarske usluge 2878 kn

-intelektualne i osobne usluge 5883 kn

-računalne usluge 375 kn

-naknade za rad predstavničkih i izvršnih tijela 4275 kn

-reprezentacija 9690 kn

-članarina i norme 1040 kn

-obveze za bankarske usluge i usluge platnog prometa 42 kn

-obveze za pomoći županijskim, gradskim i općinskim proračunima (O.Š. Grigor Vitez) 13554 kn

-obveze za ostale obveze građanima i kućanstvima u novcu 7050 kn

-obveze za ostale naknade građanima i kućanstvima u naravi 88 kn

 -obveze za naplaćene tuđe prihode 197.433 kn

 Obveze za naplaćene tuđe prihode iznose 197.433 kn (obveze za naknadu za nezakonitu izgradnju 70%, obveze 35% -Zakup poljoprivrednog zemljišta, obveze 35% - Prodaja poljoprivrednog zemljišta, ( nezakonita izgradnja 13.931kn, naknada za uređenje voda 20.009, zakup poljoprivrednog zemljišta 54.664, prodaja poljoprivrednog zemljišta 108.829 kn.

**Bilješke uz Bilancu**

1. **Bilješka uz AOP 002 – Nefinancijska imovina**

Stanje nefinancijske imovine na kraju proračunske godine iskazano je s povećanjem od 11.140.135 kn. Prema nalogu revizije za 2017. godinu procjenjena je imovina prema Uputi o priznavanju i mjerenju i evidentiranju imovine u vlasništvu RH. Procjenu je izvršilo Radno povjerenstvu za izradu interne procjene, te obuhvatilo nerazvrstane ceste, zemljišta za groblja, društvene domove u vlasništvu Općine. U Bilanci je to rezultiralo povećanjem imovine Općine uz pridržavanja pravila struke u svezi ispravka vrijednosti.

1. **Bilješka uz AOP 064 – Novac u banci i blagajni**

Stanje novčanih sredstava na kraju proračunske godine iznosi 3.080.860 kn što odgovara iznosu u PR-RAS-u na AOP oznaci 641.

1. **Bilješka uz AOP 080 – Ostala potraživanja**

Stanje potraživanja na kontu 129 iznosi 53.252 kn, a odnosi se na 50.000 kn za projekt vodosprema Trema, gdje se Vodne usluge obvezuju vratiti 50.000,00 kuna kad projekt bude odobren od strane Agencije za plaćanja u poljoprivredi. Također 3.252 kuna obvezuju se vratiti radnici na javnim radovima Gašparić i Vučković zbog isplate duple plaće u 12 mjesecu (pogreška terećenja kod zbrojnog naloga).

1. **Bilješka uz AOP 163 – Obveze**

U bilanci na dan 31.12.2018. godine iskazane su obveze u iznosu 421.772 kn što odgovara AOP oznaci 036 obrasca Obveze, Obveze su iskazane u manjem iznosu od ostvarenja prethodne godine u istom izvještajnom razdoblju za 929.271 kn. Razlog smanjenja obveza su na vrijeme izvršeni i fakturirani radovi, tako da su ostale samo nedospjele obveze u iznosu 395.522 kn i dospjeli iznos od 26.250 kn kao obveza za nabavu nefinancijske imovine.

1. **Bilješka uz AOP 233-240 (Višak/manjak prihoda )**

Sučeljavanjem prihoda i rashoda po istovrsnim kategorijama utvrđuje se rezultat poslovanja krajem godine. Tako je prema podacima iz bruto bilance utvrđen višak prihoda poslovanja u iznosu 5.175.605 kn, manjak prihoda od nefinancijske imovine u iznosu 1.725.653 kn, manjak primitaka od financijske imovine u iznosu 750 kn, što u konačnici daje višak prihoda od 3.449.201 kn. Navedeni iznos odgovara iskazanom višku prihoda u PR-RAS-u na AOP oznaci 635 – 3.449.201 kn

Obvezne bilješke uz Bilancu za 2018. godinu jesu:

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično) i
2. Popis sudskih sporova u tijeku – sadrži sažeti opis prirode spora, procjenu financijskog učinka koji može proisteći iz sudskog spora kao obveza ili imovina te procijenjeno vrijeme odljeva ili priljeva sredstava.
3. Tablica popisa ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično) nalazi se u prilogu ovih bilješki.
4. Općina Sveti Ivan Žabno nema potencijalnih obveza po sudskim sporovima u tijeku.